section_heading: O albumu
paragraph_text: Pjesme za Ghost Reveries su, prvi put od albuma Still Life, skladane i napisane prije Opethova odlaska u studio, zbog čega su članovi grupe dobili tri tjedna za probe i usavršavanje izvedbe pjesama u studiju. Skupina je izvorno trebala odabrati jedan od dva ponuđena studija za snimanje uratka; mogla je odabrati ili Fascination Street Studios u Örebru u Švedskoj ili Sonic Ranch u Tornillu u Teksasu. Na koncu je odabrala Fascination Street Studios jer je studio bio bliži domovima njezinih članova.